CELEX: 62008TA0029
Language: et
Date: 2011-09-09 00:00:00
Title: Kohtuasi T-29/08: Üldkohtu 9. septembri 2011 . aasta otsus — LPN versus komisjon (Juurdepääs dokumentidele — Määrus (EÜ) nr 1049/2001 — Juurdepääsu keelamine — Sabori jõele tammi ehitamise projekti käsitleva liikmesriigi kohustuste rikkumise menetlusega seotud dokumendid — Kontrollimiste, uurimise või audiitorkontrolli eesmärkide kaitsega seotud erand — Keskkonnateave — Määrus (EÜ) nr 1367/2006 — Konkreetse ja individuaalse hinnangu andmise kohustus — Ülekaalukas üldine huvi)

22.10.2011   
            
            
               ET
            
            
               Euroopa Liidu Teataja
            
            
               C 311/37
            
         Üldkohtu 9. septembri 2011. aasta otsus — LPN versus komisjon
   (Kohtuasi T-29/08) (1)
   
   (Juurdepääs dokumentidele - Määrus (EÜ) nr 1049/2001 - Juurdepääsu keelamine - Sabori jõele tammi ehitamise projekti käsitleva liikmesriigi kohustuste rikkumise menetlusega seotud dokumendid - Kontrollimiste, uurimise või audiitorkontrolli eesmärkide kaitsega seotud erand - Keskkonnateave - Määrus (EÜ) nr 1367/2006 - Konkreetse ja individuaalse hinnangu andmise kohustus - Ülekaalukas üldine huvi)
   2011/C 311/65
   Kohtumenetluse keel: portugali
   
      Pooled
   
   
      Hageja: Liga para Protecção da Natureza (LPN) (Lissabon, Portugal) (esindaja: advokaat P. Vinagre e Silva)
   
      Kostja: Euroopa Komisjon (esindajad: P. Costa de Oliveira ja D. Recchia)
   
      Menetlusse astuja hageja toetuseks: Taani Kuningriik (esindajad: B. Weis Fogh ning hiljem C. Vang); Soome Vabariik (esindajad: J. Heliskoski, A. Guimaraes-Purokoski, M. Pere ja H. Leppo ning hiljem J. Heliskoski ja A. Guimaraes-Purokoski); Rootsi Kuningriik (esindajad A. Falk, S. Johannesson ja K. Petkovska)
   
      Ese
   
   Nõue tühistada komisjoni 22. novembri 2007. aasta otsus, millega kinnitati keeldumist anda juurdepääs dokumentidele, mis sisaldusid Portugali Vabariigi vastu algatatud liikmesriigi kohustuse rikkumise menetluses seoses Sabori jõele (Portugal) tammi ehitamise projektiga, mille puhul kahtlustati vastuolu nõukogu 2. aprilli 1979. aasta direktiiviga loodusliku linnustiku kaitse kohta (EÜT L 103, lk 1; ELT eriväljaanne 15/01, lk 98) ning nõukogu 21. mai 1992. aasta direktiiviga 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102).
   
      Resolutsioon
   
   
               1.
            
            
               Jätta hagi rahuldamata osas, milles see käsitleb dokumente ja dokumentide osi, millele Liga para Protecção da Naturezale (LPN) keelati juurdepääs komisjoni 24. oktoobri 2008. aasta otsusega SG.E.3/MIB/psi D(2008) 8639.
            
         
               2.
            
            
               Ülejäänud osas ei ole vaja otsust teha.
            
         
               3.
            
            
               Mõista Euroopa Komisjoni kohtukulud välja LPN-ilt, kes ühtlasi kannab ise enda kohtukulud.
            
         
               4.
            
            
               Jätta Taani Kuningriigi, Soome Vabariigi ja Rootsi Kuningriiki kohtukulud nende endi kanda.
            
         
      (1)  ELT C 79, 29.3.2008.